Frânsk-Dútske Oarloch

De Frânsk-Dútske Oarloch of Frânsk-Dútske Kriich (19 july 1870 - 10 maaie 1871) wie in oarloch tusken Frankryk en de Dútske steaten ûnder lieding fan Prusen. De oarloch einige yn in oerwinning foar Prusen en har bûnsmaten en resultearre yn de oprjochting fan it Dútske Keizerryk, dêr't alle Dútske steaten yn feriene waarden. 

 Skiednis 
De oarloch hie as oarsaak de machtsútwreiding fan Prusen sûnt 1864. Oant 1870 wie Frankryk de meast dominante naasje fan Jeropa. De dominante posysje fan Frankryk waard bedrige troch Prusen, dêr't kanselier Otto von Bismarck him grut makke foar feriening fan alle Dútske steaten. Dy ûntwikkeling waard troch de republikeinske opposysje yn Frankryk brûkt as oanfal tsjin de regearing fan kening Napoleon III. De direkte oanlieding wie lykwols de Spaanske troanopfolingskwestje (sjoch Emser depêche). 

Op 19 july 1870 ferklearre Frankryk Prusen de oarloch. Nei ferskillende gefjochten moast Napoleon III him nei de grutte omsingelingsslach by Sedan (op 1 septimber) mei 86.000 man oerjaan. Op 27 oktober kapituleare generaal Bazaine te Mets mei 173.000 man. Yntusken wie Napoleon III op 4 septimber ôfsetten en it bestjoer fan de Nasjonale Ferdigening mei de lieding fan saken belêste. Op 28 jannewaris 1871 waard in wapenstilstân sletten en op 10 maaie de frede tekene. Frankryk ferlear de Elzas en it grutste part fan Loataringen oan Dútslân.


Kategory:Oarloch yn Jeropa
Kategory:Skiednis fan Jeropa
Kategory:Oarloch yn de 19e iuw
Kategory:Oarloch fan Frankryk
Kategory:Oarloch fan Dútslân
Kategory:Oarloch fan Prusen
Kategory:Oarloch fan Aldenburch
Kategory:Oarloch fan Anhalt
Kategory:Oarloch fan Baden
Kategory:Oarloch fan Beieren
Kategory:Oarloch fan Bremen
Kategory:Oarloch fan Breunswyk
Kategory:Oarloch fan Hamburch
Kategory:Oarloch fan Hessen-Darmstadt
Kategory:Oarloch fan Lippe
Kategory:Oarloch fan Lübeck
Kategory:Oarloch fan Meklenburch-Schwerin
Kategory:Oarloch fan Meklenburch-Strelitz
Kategory:Oarloch fan Saksen
Kategory:Oarloch fan Schaumburg-Lippe
Kategory:Oarloch fan Waldeck
Kategory:Oarloch fan Wuertemberch
Kategory:Militêr treffen yn 1870
Kategory:Militêr treffen yn 1871